**แบบฟอร์มส่งบทคัดย่อประเภท Oral Poster นวัตกรรม และสิ่งประดิษฐ์**

**บทคัดย่อ**

**1. ชื่อเรื่อง** : ผมกราบล่ะครับหมอ

**2. รายชื่อผู้วิจัย :** นางสาวกัณฐ์ภรณ์ สิ่วสำแดง

**3. หน่วยงาน :** โรงพยาบาลฆ้องชัย

**4. ที่มาและความสำคัญของปัญหา :** การดูแลผู้ป่วยด้วยทีมงานสหวิชาชีพ เป็นหนึ่งในแนวทางการดูแลผู้ป่วย โดยเฉพาะกลุ่มผู้ป่วยโรคเรื้อรัง ผู้สูงอายุ ผู้พิการ และผู้ด้อยโอกาส ภาวะสุขภาพที่เกิดขึ้นเหล่านี้ ในกลุ่มสังคมครอบครัวย่อมเกิดความวิตกกังวล อ่ทิ พ่อ แม่ ลูก หลาน ต่างให้ความห่วงใยกับการเจ็บป่วยที่เกิดขึ้น และคาดหวังให้การรักษาจากทีมสหวิชาชีพให้หายเป็นปกติ และภาพของญาติที่ทางสหวิชาชีพได้มองเห็นเป็นความประทับใจที่เกิดขึ้นเป็นภาพความทรงจำที่น่าประทับใจและอยากถ่ายทอด

**5. วัตถุประสงค์** : เพื่อเล่าเรื่องราวประสบการณ์จากการดำเนินงาน

**6. ระเบียบวิธีวิจัย:**

**7. ผลการศึกษา :** ฉันเป็นพยาบาลเยี่ยมบ้านในโรงพยาบาลฆ้องชัย อำเภอฆ้องชัย จังหวัดกาฬสินธุ์ เป็นโรงพยาบาลเล็กๆ ที่พึ่งเปิดใหม่เพียงไม่นาน ไม่มีอุปกรณ์มากมายเหมือนในโรงพยาบาลจังหวัด ด้วยความเป็นโรงพยาบาลเล็กเราจึงทำงานทั้งขึ้นเวรที่ห้องฉุกเฉินและออกเยี่ยมบ้านในชุมชน สถานการณ์ในจุดการทำงานไม่เหมือนกัน ในฐานนะที่ฉันทำหน้าที่ตรงนั้น ฉันพร้อมรับสถานการณ์อยู่ตรงหน้าอย่าเต็มความรู้ความสามารถ และในบ่ายวันนั้นเอง ฉันขึ้นเวรกับพยาบาลอีก 2 คน ผู้ช่วยเหลือคนไข้ 1 คน พนักงานขับรถ 1 คน ในเวรวันนั้นเราอยู่ด้วยกัน 5 ชีวิต ช่วงบ่ายคล้อยมีรถกระบะคันหนึ่งวิ่งเข้าโรงพยาบาลด้วยความเร็ว มองเห็นมาแต่ไกลมีญาติเต็มท้ายรถ เสียงอื้ออึ้งจากญาติที่ได้ยินมาแต่ไกล ในความคิดฉันมันต้องมีอะไรไม่ดีแน่ จึงรีบไปเตรียมสถานที่รับคนไข้ที่จะมาถึงในเวลาอันใกล้ และรีบออกมายืนรอที่หน้าโรงพยาบาล เมื่อมองเห็นระยะใกล้พบเด็กชายอายุราว 10 ขวบ คนหนึ่งร้องไห้ฟูมฟาย น้ำตาไหลอาบแก้ม “อิพ่อเจ้าอย่าเป็นหยังเด้อ หมอ หมอ ซ่อยพ่อผมแหน่ ซ่อยผมแหน่ ” ( พูดเสียดัง โวย วาย ) ข้างๆเป็นเด็กผู้หญิงราว 8 ขวบ ตัดผมม้าสั้นแก้มป่องมอมแมม นั่งข้างพี่ชาย ร้องไห้ “ฮือ ฮือ” มือเล็กๆ เจ็บแขนตาของเขา คนไข้เป็นชายรูปร่างท้วม สูงอายุราวๆ 70 ปีนอนพิงภรรยาไม่สวมเสื้อ พุงใหญ่โลนโจ่น ภรรยากอดและให้ดมยาหม่อง มีญาติพี่น้องสายตามองด้วยความเป็นห่วงเต็มคันรถ ขณะเดียวกัน เด็กผู้ชายตะโกน “ หมอ ๆ หมอคือซ้าแท้ เร็วแหน่ครับ พ่อผมสิตาย ” “หนู หมอกำลังช่วย เอาตาหนูลงจากรถก่อน ใจเย็นๆลูก” ฉันกล่าว ด้วยที่ภรรยากอดสามีที่ไม่ใส่เสื้อ ใส่กางเกงขาสั้นตัวเดียว พร้อมตัวที่หนัก กอดมาสุดทางขายายเริ่มเป็นตะคริวด้วยรูปร่างของตาที่ท้วมทับขายายที่ใส่ขาเทียมอยู่ด้ายซ้ายได้หลุดออก “ยายเมื่อยขาลูก ยายเมื่อยขา เฒ่าเจ้าอย่าเป็นหยังเด้อ ฮอดหมอ ฮอดโรงบาลแล้ว” รถเข็นนอนวิ่งมาเทียบท่าพร้อมเอาผู้ป่วยขึ้นรถ ขณะเดียวกันยายก็ขาเทียมหลุด หน้าโรงพยาบาลอลหม่านพอสมควร “หนูบ่ต้องห่วงยาย ช่อยตาเลยลูก” ยายกล่าวขึ้น ขณะที่นำคนไข้เข้าห้องฉุกเฉิน วัดความดันปกติ ชีพจรสม่ำเสมอ หายใจปกติ ออกซิเจนในร่างกาย 100 % พยาบาลซักประวัติญาติ ญาติแจ้งว่า คนไข้เลิกดื่มสุรามาแล้ว 3 ปี วันนี้มีงานบุญที่บ้าน ได้ดื่มสุรามา 3 อึก ตามคำเชื้อเชิญของเพื่อน พอกินหงายเงิบลงกับพื้น ญาติจึงนำส่งโรงพยาบาล หลังจากซักประวัติเบื้องต้นพอวินิจฉัยได้ว่า คนไข้เมาสุรา เด็กผู้ชายวิ่งเข้าห้องฉุกเฉิน “หมอซ่อยพ่อผมแหน่ครับ ฮือๆ ” พร้อมทั้งแสดงอาการทุบโต๊ะ “**ผมกราบล่ะครับหมอ** ช่วยพ่อผมแหน่” เด็กน้อยเสื้อขาวกางเกงเจเจสีหม่น ก้มลงกราบพื้นเพื่อขอความช่วยเหลือจากเจ้าหน้าที่ให้รักษาพ่อของเขาอย่างเต็มที่ “ช่วยอยู่หนู หมอกำลังช่วย ตาไม่เป็นอะไร ตาเมาเหล้าเฉยๆ” “เอาเด็กออกไปข้างนอกก่อน” พยาบาลพี่กล่าว ผู้ช่วยเหลือคนไข้ได้นำคนไข้ออกไปรอด้านนอก พยาบาล 3 คนให้การพยาบาลตามหลักวิชาชีพ เมื่อคนไข้อาการดีขึ้น สามารถตอบถามรู้เรื่อง น้ำตาใสๆไหลออกมาจากดวงตาของคุณตารูปร่างท้วม “ผมเสียใจหลายหมอ ผมบ่น่ากินเลย เขาเอาให้ผมลอง ” สิ้นเสียงคนไข้ “ตา ดีแล้วที่ไม่เป็นอะไร ครั้งต่อไปบ่อต้องไม่ลองมันเด้อ” พยาบาลกล่าว “ครับๆ ขอบคุณหลายๆครับ ที่ซ่อยผม” “ตามีหลาน มีคุณยาย มีญาติ เพิ่นห่วงตาหลาย เดี๋ยวหนูจะเอิ้นเพิ่นเข้ามาหาตาเด้อจ้า” สายตาของฉันเหลือบไปเห็นเด็กชายเด็กหญิงยืนแอบมองตามช่องบานเกล็ด ดวงตาดำกลมๆ มองตาด้วยความห่วงใย ฉันจึงได้เชิญญาติเข้าพบคนไข้ ญาติทุกคนกรูเข้ามาหาคนไข้ที่นอนอยู่บนเตียง

เด็กชาย : “หมอครับ พ่อผมเป็นจั่งใด๋ครับ”

ฉันพยาบาล : “ดีขึ้นแล้วจ๊ะ”

 เด็กผู้ชาย : “ขอบคุณหมอหลายๆ เด้อครับ ทุกคนเลยเด้อครับ ” พร้อมทั้งก้มไหว้อย่างน้อมน้อม เราทั้ง 4 คน ไม่ว่าจะเป็นพนักงานขับรถ ผู้ช่วยเหลือคนไข้ และพยาบาลฉันและน้องพยาบาลอย่างมีสมมาคารวะ (พวกเรายิ้มให้อย่างเอ็นดู)

 เด็กผู้ชาย : “หมอครับ ผมขออย่างหนึ่งได้บ่อครับ อย่าพึ่งให้พ่อกลับ ให้พ่อดีขึ้น นอนจักคราวก่อนเด้อครับ กลับไปย่านเป็นอีก”

 พยาบาล : “ตอนนี้หมอให้ยาบำรุง เข้าทางเส้นเลือด จักหน่อยอาการจะดีขึ้น”

 เด็กผู้ชาย : “ครับ ครับ”

ตอนนี้ที่ฉันเห็นและสัมผัสได้คือความรักความห่วงใยความผูกพันธุ์ที่เด็กชายคนนี้ที่มีต่อตาของเขาหรือที่เด็กผู้ชายคนนี้เรียกว่า “พ่อ” และยิ่งประทับใจไปกว่านั้นภาพที่ฉันเห็นตรงหน้าคือ เด็กผู้หญิงตัวมอมแมมกำลังเดินไปหาตาด้วยน้ำตาคลอเบ้า

 เด็กผู้หญิง : “อิพ่อ เป็นจั่งใด อิพ่อเซาไวๆเด้อ” มือน้อยๆกุมมือที่มีผิวหนังหย่นของชายแก่รูปร่างท้วม “อิพ่อ อย่าเป็นหยังเด้อ **อิหล่าฮักอิพ่อเด้อ**” มืออีกข้างปาดน้ำตาใสๆที่กำลังไหลอาบแก้มสาวน้อยผมสั้นหน้าม้า

 ฉันพยาบาล : ฉันยืนมองและนึกในใจว่า ครอบครัวนี้อบรมบ่มเพาะลูกหลานดีมาก การที่เด็กสองคนนี้สามารถคิดและทำสิ่งนี้ได้ไม่ใช่เรื่องธรรมดาและน้อยคนที่จะทำ ดังเช่นการก้มกราบ การกุมมือบอกรัก คงถูกอบรมสั่งสอนมามากพอสมควร เป็นภาพที่ฉันประทับใจและเล่าเรื่องนี้ให้ใครหลายๆคนได้ฟัง

 เด็กผู้หญิง : “คุณหมอจ๋า หนูขอบคุณเด้อ” เด็กผู้หญิงหันมาขอบคุณโดยไม่มีใครบอกเขาว่าต้องขอบคุณ พร้อมสูดน้ำมูกที่กำลังไหลจากการร้องไห้

 ฉันพยาบาล : (ยืนยิ้ม)

 คุณยาย : “เฒ่า บ่เป็นหยังแล้ว ซวงเซาเด้อเฒ่า ” ยายแก่ๆขาอีกข้างใส่ขาเทียมโน้มตัวพูดใกล้หูของสามี และใช้ผ้าขนหนูเช็ดที่ใบหน้าสามีอย่างห่วงใย ญาติๆร่ายล้อมรอบเตียง

 เด็กผู้ชาย : “อิพ่อเซากินเด้อครับบ่ให้ ผมกลับไป ผมสิบ่ให้ไผเอาเหล้ามาให้อิพ่อกินอีก ผมสิเบิ่งอิพ่อ” เมื่อคนไข้อาการดีขึ้นจึงได้พิจารณาอนุญาตให้คนไข้กลับได้พร้อมทั้งบอกอาการผิดปกติที่ควรมาพบแพทย์ได้ตลอด 24 ชั่วโมง

 เด็กสองคน : “คุณหมอครับผมกลับก่อนเด้อครับ ขอบคุณหลายครับ ขอบคุณจ้าหมอ” เสียงใสๆของเด็กสองคนกล่าว พร้อมกับเร่งฝีก้าวเดินตามรถเข็นที่มีตาอยู่บนรถเพื่อกลับบ้าน

 คุณตา : “หมอครับ ขอบคุณหลายๆเด้อครับ ผมดีขึ้นแล้ว ผมเมือบ้านก่อนเด้อครับ” พร้อมยกมือไหว้ขณะรถเข็นเข็น

ฉันรู้สึกภาคภูมิใจและประทับใจมากที่ได้ทำหน้าที่ ณ ตรงหน้า อย่างเต็มความรู้ความสามารถ การปฏิบัติงานไม่ได้ใช้แค่ทำเพื่อรักษาอาการทางกายให้หาย แต่เป็นการรักษาจิตใจร่วมด้วย ทุกคนเปรียบเหมือนญาติ เพราะผู้ป่วยและญาติเข้าโรงพยาบาลเหมือนกับตาบอดไม่รู้จะทำอย่างไร จะไปไหน ต้องทำอย่างไร หากไม่มีคนชี้แนะแนวทาง ไม่วางแผนดูแล เราก็จะไม่สามารถเข้าถึงการรักษานั้นได้ เราต้องเปิดดวงตาที่ถูกปิดอยู่ เราจะเห็นว่าเราและญาติต้องการสิ่งใด ให้รักษาแบบใดจึงจะเป็นผล จึงอยากนำมาเล่าสู่กันฟังหากเราทำงานด้วยใจความเป็นมนุษย์ แทบจะไม่ได้ใช้ยาฝรั่ง หากเราใช้ใจ ทำเต็มที่คือดีที่สุด เราจะเห็นสิ่งดีๆเกิดขึ้น ดังที่ฉันเห็นถึงความดีงามที่มีอยู่ในครอบครัวนี้ อีกทั้งยังถูกถ่ายทอดให้เด็กชายหญิงสองคนได้เจริญรอยตาม “ สวัสดีค่ะ”

**8. สรุปผลการศึกษา:**